sagorsarker/bangla-wikipedia huggingface dataset:
প্রবাসজীবন চৌধুরী

"'প্রবাসজীবন চৌধুরী "(১৩ মার্চ ১৯১৬ - ৪ মে ১৯৬১) একজন পদার্থ বিজ্ঞান ও দর্শনের অধ্যাপক ও সৌন্দর্যতত্ত্ব বিশারদ। 
প্রবাসজীবন চৌধুরীর জন্ম পশ্চিমবঙ্গের হাওড়া জেলার সাঁতরাগাছিতে। পিতা চিকিৎসক ডাঃ এম এল চৌধুরী। ১৯৩৯ খ্রিস্টাব্দে তিনি পাটনা বিশ্ববিদ্যালয় থেকে পদার্থবিদ্যায় এম.এসসি ও কলকাতা বিশ্ববিদ্যালয় থেকে ১৯৪৩ খ্রিস্টাব্দে ইংরাজী সাহিত্যে ও ১৯৪৪ খ্রিস্টাব্দে দর্শন শাস্ত্রে কৃতিত্বের সাথে এম.এ পাশ করেন। তিনি ১৯৪৬ খ্রিস্টাব্দ হতে ১৯৫২ খ্রিস্টাব্দের মধ্যে কলকাতা বিশ্ববিদ্যালয় হতে প্রেমচাঁদ রায়চাঁদ বৃত্তি, স্যার আশুতোষ সুবর্ণপদক, গ্রিফিথ পুরস্কার, মোয়াট পদক ও ডি.ফিল উপাধি লাভ করেন।
১৯৪৪ খ্রিস্টাব্দে শিলংয়ের সেন্ট অ্যান্টনি কলেজে অধ্যাপনা দিয়ে কর্মজীবন শুরু করেন। পাঞ্জাবের একটি কলেজেও কিছু দিন পড়ান। পরে বিশ্বভারতী বিশ্ববিদ্যালয়ে যোগ দিয়ে পদার্থবিদ্যা, দর্শন ও ইংরাজী সাহিত্য পড়াতেন। ১৯৫৩ খ্রিস্টাব্দে কলকাতার প্রেসিডেন্সি কলেজে দর্শন বিভাগের প্রধানরূপে নিযুক্ত হন। ১৯৫৯ -৬০ খ্রিস্টাব্দে তিনি কর্নেল বিশ্ববিদ্যালয়ের 'ভিজিটিং ফেলো' এবং দক্ষিণ ক্যালিফোর্নিয়া বিশ্ববিদ্যালয়ে পরিদর্শক অধ্যাপক হিসাবে কাজ করেন। ১৯৬০ খ্রিস্টাব্দে এথেন্স শহরে অনুষ্ঠিত চতুর্থ আন্তর্জাতিক সৌন্দর্যতত্ত্ব (এসথেটিক্স) কংগ্রেসের ভাইস চেয়ারম্যান নির্বাচিত হন। কৃতবিদ্যা প্রবাসজীবন বিজ্ঞান ও দর্শনের মধ্যে একটা যোগসূত্র স্থাপনের চেষ্টা করেছিলেন। তার দর্শন, বিজ্ঞান এবং সৌন্দর্যতত্ত্ব বিষয়ক প্রবন্ধাবলী দেশবিদেশের বহু বিখ্যাত পত্র পত্রিকায় প্রকাশিত হয়েছে। ১৯৬৭ খ্রিস্টাব্দে তার রবীন্দ্রচর্চা সম্বন্ধীয় ইংরাজীতে রচিত "Tagore on Literature and Aesthetics" ("সাহিত্য ও নান্দনিকতায় ঠাকুর") গ্রন্থটির জন্য পশ্চিমবঙ্গ বাংলা আকাদেমি , পশ্চিমবঙ্গ সরকার প্রবর্তিত রবীন্দ্র পুরস্কার প্রদান করে।
প্রবাসজীবন চৌধুরীর উল্লেখযোগ্য গ্রন্থগুলি হল -
মালীর চন্দ্রমল্লিকা

মালীর চন্দ্রমল্লিকা (বৈজ্ঞানিক নাম: "Chrysanthemum morifolium" ইংরেজি নাম: Chrysanthemum, florist's Daisy) হচ্ছে এ্যাসটারাসি পরিবারের "ক্রিসেনথিমাম" গণের একটি সপুষ্পক বিরুৎ।
এই প্রজাতিটি দেখতে সোজা, ঘন ডালপালা বিশিষ্টি মাঝারি আকারের বহুবর্ষজীবী বীরুৎ। এদের ফুল থোকা থোকা হয়ে ডালের আগায় ফুটে।
ফুলের আকার বড় ও বাহারি রঙের হয়। গাছে ফুল তাজা থাকে ২০ থেকে ২৫ দিন৷
চীনে স্থানীয়ভাবে জন্মে। এছাড়াও বাংলাদেশ, জাপানসহ শীতপ্রধান দেশে এই প্রজাতি ভালো জন্মে।
রোল্যান্ড হোল্ডার

রোল্যান্ড আরউইন ক্রিস্টোফার হোল্ডার (; জন্ম: ২২ ডিসেম্বর, ১৯৬৭) ত্রিনিদাদের পোর্ট অব স্পেন এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার ও প্রশাসক। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৩ থেকে ১৯৯৯ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও ওয়েস্ট ইন্ডিজ বি-দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিংয়ে পারদর্শী ছিলেন রোল্যান্ড হোল্ডার।
১৯৮৫-৮৬ মৌসুম থেকে ২০০১-০২ মৌসুম পর্যন্ত রোল্যান্ড হোল্ডারের প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের ক্রিকেটে বার্বাডোসের পক্ষে খেলোয়াড়ী জীবনের শুরুতে বেশ স্বাচ্ছন্দ্যে খেলেছেন। তবে, শেষের বছরগুলোয় তার খেলার মান ক্রমশই নিচেরদিকে চলে যেতে থাকে ও তেমন দর্শনীয় ছিল না। কিন্তু, অধিনায়ক হিসেবে বেশ শক্ত ভূমিকায় অগ্রসর হয়েছিলেন। এক পর্যায়ে তাকে সংক্ষিপ্ত সময়ের জন্যে জাতীয় দলের সহঃঅধিনায়কের উপযুক্ত প্রার্থী হিসেবে চিত্রিত করা হয়েছিল। 
প্রথম-শ্রেণীর খেলোয়াড়ী জীবনের অধিকাংশ সময়ই বার্বাডোস দলের পক্ষে খেলেছেন। কম্বারমেয়ার স্কুলে অধ্যয়ন করেছেন। বিদ্যালয়ের ছাত্র অবস্থাতেই ১৯৮৬ সালে বার্বাডোসের পক্ষে অভিষেক ঘটে তার। এরপর থেকে ২০০০-০১ মৌসুমে পর্যন্ত একাধারে খেলা চালিয়ে যান।
১৯৯২ থেকে ১৯৯৪ ও ১৯৯৯ সালে বার্বাডোস দলের অধিনায়কের দায়িত্ব পালন করেছেন তিনি। শেষের মৌসুমে বুস্টা কাপে দলের বিজয়ে নেতৃত্ব দেন। তবে, ২০০১-০২ মৌসুমে ৩৮ জনকে নিয়ে আয়োজিত প্রশিক্ষণ দলে তাকে দলের বাইরে রাখা হয়। তাসত্ত্বেও, বুস্টা কাপে ওয়েস্ট ইন্ডিজ বি-দলের নেতৃত্বের দায়িত্ব তার উপর অর্পণ করা হয়েছিল।
সমগ্র খেলোয়াড়ী জীবনে এগারোটি টেস্ট ও সাঁইত্রিশটি একদিনের আন্তর্জাতিকে অংশগ্রহণ করেছেন রোল্যান্ড হোল্ডার। ৬ মার্চ, ১৯৯৭ তারিখে কিংস্টনের সাবিনা পার্কে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৯৯ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
মাঝারিসারির ব্যাটসম্যান হিসেবে ১৯৯০-এর দশকের শেষার্ধ্বে ১১ টেস্ট ও ৩৭টি একদিনের আন্তর্জাতিকে অংশ নিয়েছেন। এ পর্যায়ে দলটি কঠিন সময় অতিবাহিত করছিল ও দলে স্থিরতা ছিল না। কেবলমাত্র দুইবার পঞ্চাশোর্ধ্ব রানের ইনিংস খেলতে পেরেছিলেন। উভয় ক্ষেত্রেই দলের প্রতিপক্ষীয় ছিল সফরকারী ভারত দল। ৬ কিংবা ৭ নম্বরে ব্যাট হাতে ভীতিহীন অবস্থায় খেলতে নামলেও কখনো নিজেকে মেলে ধরতে পারেননি। একদিনের আন্তর্জাতিক পর্যায়ের খেলায়ও টেস্টের প্রতিমূর্তি ছিল। মাঝারিসারিতে ব্যাটিংয়ে নেমে ৩১ খেলায় কেবলমাত্র দুইটি অর্ধ-শতরানের ইনিংস খেলেছেন।
২০০৪ সালে রোল্যান্ড হোল্ডারকে বার্বাডোস ক্রিকেট দলের ব্যবস্থাপক হিসেবে মনোনীত করা হয়। পাশাপাশি ওয়েস্ট ইন্ডিজ প্লেয়ার্স অ্যাসোসিয়েশনের জ্যেষ্ঠ সদস্যরূপে অনেকগুলো বছর পাড় করে দেন।
২০০৭ সালের ক্রিকেট বিশ্বকাপে ক্রিকেট অপারেশন্স ম্যানেজার হিসেবে তাকে নিযুক্ত করা হয়।
শতরূপা

শতরূপা (), হিন্দু পুরাণ অনুসারে ব্রহ্মার কন্যা, এবং স্বয়ম্ভুব মনুর সহধর্মিণী। ব্রহ্মপুরাণ অনুসারে, শতরূপাকে ব্রহ্মা কর্তৃক সৃষ্ট প্রথম নারী হিসাবে গণ্য করা হয়।
শতরুপা শব্দের অর্থ - ব্রহ্মার কন্যা সাবিত্রী, দেবী হংসেশ্বরী, বাগ্‌দেবী; এবং বহু বর্ণে অথবা বহু রূপে বিরাজিতা
সৃষ্টির দেবতা ব্রহ্মার দেহ হতে শতরূপা ও স্বয়ম্ভুব মনুর সৃষ্টি।। শিব পুরাণে উল্লেখ করা হয়েছে,
ভাগবত পুরাণ অনুসারে,
শতরূপা স্বয়ম্ভুব মনুকে বিয়ে করেন এবং তার পাঁচটি সন্তান ছিল — দুই পুত্র (প্রিয়ব্রত ও উত্তানপদ) এবং তিন কন্যা (আকুতি, দেবহুতি ও প্রসূতি)।
তোফায়েল আহমদ

তোফায়েল আহমদ (২২ ফেব্রুয়ারি ১৯১৯ - ২৮ মার্চ ২০০২) একজন বাংলাদেশি শিক্ষাবিদ, লোকসংস্কৃতি গবেষক এবং লোকশিল্প সংগ্রাহক ছিলেন। তিনি বাংলাদেশের লুপ্তপ্রায় লোকশিল্প নিদর্শন সংগ্রহ ও সেগুলো নিয়ে গবেষণার জন্য সবচেয়ে বেশি পরিচিত। তিনি শিল্পাচার্য জয়নুল লোক ও কারুশিল্প জাদুঘরের পরিকল্পনা প্রণয়ন করেন এবং বাংলাদেশ জাতীয় কারুশিল্প পরিষদ প্রতিষ্ঠায় উল্লেখযোগ্য ভূমিকা পালন করেন। লোকসংস্কৃতিতে বিশেষ অবদানের জন্য ২০০১ সালে বাংলা একাডেমি তাকে সম্মানসূচক ফেলোশিপ প্রদান করে।
তোফায়েল আহমদ ১৯১৯ সালের ২২ ফেব্রুয়ারি (১৩২৬ বঙ্গাব্দের ১০ ফাল্গুন) লক্ষ্মীপুর জেলার বড়ালিয়া গ্রামে জন্মগ্রহণ করেন। তিনি স্থানীয় বিদ্যালয়ে প্রাথমিক ও মাধ্যমিক সম্পন্ন করে তৎকালীন ইসলামিয়া কলেজ (বর্তমান মৌলানা আজাদ কলেজ) থেকে উচ্চ মাধ্যমিক ও স্নাতক ডিগ্রি অর্জন করেন। ১৯৪৪ সালে তিনি কলকাতা বিশ্ববিদ্যালয়ের অর্থনীতি বিভাগ থেকে স্নাতকোত্তর ডিগ্রি লাভ করেন। ইসলামিয়ার ছাত্র থাকা অবস্থায় তিনি বেকার হোস্টেলে ছিলেন এবং এ হোস্টেলের ছাত্র সংসদের সাধারণ সম্পাদক হিসেবে দায়িত্ব পালন করেন।
তোফায়েল আহমদ ইসলামিয়া কলেজে শিক্ষকতার মাধ্যমে তার কর্মজীবন শুরু করেন। পরে বরিশালের চাখার ফজলুল হক সরকারি কলেজে কিছুকাল শিক্ষকতা করে ১৯৪৬ থেকে ১৯৬৬ সাল পর্যন্ত সরকারী সাদাত বিশ্ববিদ্যালয় কলেজে অধ্যাপনা করেন। তিনি ১৭ বছর কলেজটির অধ্যক্ষ হিসেবে দায়িত্ব পালন করেন এবং ১৯৮০ সালে অবসর গ্রহণ করেন।
তার সংগ্রহশালার প্রশংসা করে চিত্রশিল্পী জয়নুল আবেদিন একে ‘মিনি মিউজিয়াম’ নামে অবহিত করেছিলেন। তিনি ১৯৮৪ থেকে ১৯৮৭ সাল পর্যন্ত বাংলাদেশ হস্তশিল্প সমবায় ফেডারেশন লিমিটেডের (কারিকা) উদ্যোগে ‘ফোক ক্রাফট সার্ভে অ্যান্ড ডিজাইন ডক্যুমেন্টেশন’ ("লোকশিল্প জরিপ ও নকশা নথিবদ্ধকরণ") নামক একটি গবেষণা প্রকল্পের মাধ্যমে বাংলাদেশের ১৩৬টি উপজেলায় ভ্রমণ করেন এবং সে সব অঞ্চলের লোক ও কারুশিল্পের নমুনা সংগ্রহ করেন। এছাড়া গ্রামীণ কারু শিল্পীদের কার্যক্রম থেকে বিভিন্ন তথ্য সংগ্রহ করেন।
এ প্রকল্পের মাধ্যমে প্রাপ্ত তার উল্লেখ্যযোগ্য আবিষ্কারের মাধ্যে রয়েছে গ্রাম বাংলার লোকচিত্রকলা গাজীর পটের সংগ্রহ যা তিনি মুন্সীগঞ্জ থেকে উদ্ধার করেন। এছাড়াও তিনি আরো কয়েকটি দুর্লভ লোকশিল্প নিদর্শন উদ্ধার করেন। বাংলাদেশের বিভিন্ন অঞ্চল এবং বিশ্বের অন্য কয়েকটি দেশের এক হাজারের বেশি লুপ্তপ্রায় লোকশিল্প নিদর্শন সংগ্রহ করে তিনি একটি ব্যক্তিগ্রত সংগ্রহশালা গড়ে তুলেন। ১৯৯৯ সালে তিনি প্রযত্ন পরিষদ নামে একটি আলাদা কমিটি গঠন করে ‘বাংলা ঘর লোক ও কারুশিল্প সংগ্রহ’ নামে তার সংগ্রশালাকে প্রাতিষ্ঠানিক রূপ দান করেন। বর্তমানে এটি বাংলাদেশ এশিয়াটিক সোসাইটি পরিচালনা করছে।
তিনি তৎকালীন বাংলাদেশ পরিষদ নামক সংগঠনের প্রধান এবং দুই মেয়াদে বাংলাদেশ জাতীয় কারুশিল্প পরিষদের সভাপতি হিসেবে দায়িত্ব পালন করেন। ২০০২ সালের ২৮ মার্চ (১৪ চৈত্র ১৪০৮) ৮৩ বছর বয়সে ঢাকায় মৃত্যুবরণ করেন।
তোফায়েল আহমদ কারুশিল্পের উপর বেশ কিছু গ্রন্থ ও গবেষণা প্রবন্ধ প্রকাশ করেন। তার মৃত্যুর পর ২০০৪ সালে বাংলা একাডেমি থেকে ‘লোকশিল্প অ্যালবাম: তোফায়েল আহমদের বাংলা ঘর থেকে নির্বাচিত সংগ্রহ’ নামক ১২৮ নিদর্শন নিয়ে একটি গ্রন্থ প্রকাশিত হয়। তার রচিত গ্রন্থের মধ্যে উল্লেখযোগ্য হল:
স্বর্ণলতা (গায়িকা)

স্বর্ণলতা (২৯ এপ্রিল ১৯৭৩ - ১২ সেপ্টেম্বর ২০১০) ছিলেন একজন ভারতীয় নেপথ্য সঙ্গীতশিল্পী। ২২ বছরের কর্মজীবনে তিনি ভারতীয় বিভিন্ন ভাষায়, তথা তামিল, মালয়ালম, তেলুগু, কন্নড়, হিন্দি, উর্দু, বাংলা, ওড়িয়া, পাঞ্জাবি ও বাগাড়া ভাষায় ছয় হাজারের অধিক গান গেয়েছেন।
তিনি "করুত্তম্মা" (১৯৯৪) চলচ্চিত্রের "পোরালে পোন্নুতায়ি" গানে কণ্ঠ দিয়ে শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন। গানটির সুর করেছেন এ আর রহমান, যার সুরে তিনি অসংখ্য স্মরণীয় গান রেকর্ড করেছেন। তিনি রহমানের সুরে গান গেয়ে জাতীয় চলচ্চিত্র পুরস্কার বিজয়ী প্রথম নারী নেপথ্য সঙ্গীতশিল্পী। এছাড়া তিনি তিনবার তামিলনাড়ু রাজ্য চলচ্চিত্র পুরস্কার অর্জন করেছেন। তার ভিন্নধর্মী কণ্ঠ তাকে নেপথ্য সঙ্গীতে খ্যাতি পেতে সহায়তা করে। 
স্বর্ণলতা ১৯৭৩ সালের ২৯ এপ্রিল কেরল রাজ্যের পালক্কাড় জেলার চিত্তুরে জন্মগ্রহণ করেন। তার পিতা কে. সি. চেরুকুট্টি ও মাতা কল্যাণী। তার পিতা একজন হারমোনিয়াম বাদক ও সঙ্গীতশিল্পী ছিলেন। তার মায়েরও সঙ্গীতের প্রতি আগ্রহ ছিল। স্বর্ণলতার মাতৃভাষা মালয়ালম। তিনি তিন বছর বয়স থেকে কর্ণাটকীয় ও হিন্দুস্তানি শাস্ত্রীয় সংগীতের তালিম শুরু করেন। তার বোন সরোজা ছিলেন তার প্রথম সঙ্গীত শিক্ষক। শৈশবে তিনি হারমোনিয়াম ও কিবোর্ড বাজানোর প্রশিক্ষণ নেন। তার পরিবার পরবর্তী কালে কর্ণাটকের শিবমজ্ঞা জেলার ভদ্রবতীতে চলে যায়, সেখানে তিনি তার প্রাথমিক শিক্ষা সম্পন্ন করেন।
স্বর্ণলতার পরিবার ১৯৮৭ সালে চলচ্চিত্র শিল্পে তাঁর সঙ্গীত প্রতিভার মূল্যায়নের অন্বেষণে চেন্নাই পাড়ি জমায়। ১৯৮৭ সালে চলচ্চিত্রে তাঁর প্রথম সুযোগ আসে, তিনি এম. এস. বিশ্বনাথনের সুরে "নিথিক্কু তান্ডানাই" চলচ্চিত্রে কে জে যেসুদাসের সাথে "চিন্নাঞ্চিরুকিলিয়ে কন্নাম্মা" গানে কণ্ঠ দেন। তাঁর কর্মজীবনের শুরুর এই সময়ে "ক্ষত্রিয়" (১৯৯০) চলচ্চিত্রে ইলাইয়ারাজার সুরে "মালায়িল ইয়ারো" গানটি তাঁকে নেপথ্য সঙ্গীত শিল্পে শীর্ষ গায়িকার স্থান পেতে সহায়তা করে। ইলাইয়ারাজার সুরে "চিন্না তাম্বি" (১৯৯১) চলচ্চিত্রের "পোবম্মা ওরকলম" গানে কণ্ঠ দিয়ে তিনি শ্রেষ্ঠ নারী নেপথ্য সঙ্গীতশিল্পী বিভাগে তামিলনাড়ু রাজ্য চলচ্চিত্র পুরস্কার অর্জন করেন। একই বছর তিনি "তালাপতি" (১৯৯১) চলচ্চিত্রের "রাক্কাম্মা কাইয়া তাট্টু" গানে এস. পি. বালসুব্রমণ্যমের সাথে কণ্ঠ দেন, যা বিবিসি'র আয়োজিত বিশ্বের শীর্ষ দশ গান ভোটে চতুর্থ স্থান লাভ করে। "তেবর মগন" (১৯৯২) চলচ্চিত্রের "মসারু পোন্নায় বরুগা" এবং "বল্লি" (১৯৯৩) চলচ্চিত্রের "এন্নুলে এন্নুলে" গানে কণ্ঠ দেন। "পবম্মা অরকলম"
তিনি ১৯৯৪ সালে এ আর রহমানের সুরে "করুত্তম্মা" চলচ্চিত্রের "পোরালে পুন্নতায়ি", "কাদালান" চলচ্চিত্রের "মুক্কাবলা" ও "পবিত্র" চলচ্চিত্রের "মট্টু বিট্টাদা" গানে কণ্ঠ দেন। প্রথম গানটির জন্য তিনি শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার এবং তামিলনাড়ু রাজ্য চলচ্চিত্র পুরস্কার অর্জন করেন। পরবর্তী কালে তিনি রহমানের সুরে "বম্বে" (১৯৯৫), "ইন্ডিয়ান" (১৯৯৬) ও "মিন্সার কনবু" (১৯৯৭) চলচ্চিত্রের গানে কণ্ঠ দেন।
স্বর্ণলতা ২০১০ সালের ১২ই সেপ্টেম্বর ৩৭ বছর বয়সে চেন্নাইয়ের একটি বেসরকারি হাসপাতালে মৃত্যুবরণ করেন। তিনি এক বছর ধরে ফুসফুসের রোগে ভুগছিলেন।
বেকার হোস্টেল

বেকার হোস্টেল ভারতের পশ্চিমবঙ্গের কলকাতায় অবস্থিত একটি সরকারি ছাত্রাবাস। ছাত্রাবাসটি ব্রিটিশ শাসনামলে ১৯১০ সালে এডওয়ার্ড নরম্যান বেকার প্রতিষ্ঠা করেন। ছাত্রাবাসটি পশ্চিমবঙ্গের রাজধানী কলকাতার ৮ স্মিথ লেনে অবস্থিত। কলকাতায় মুসলিম ছাত্রদের জন্য ১৮৯৬ সালে নির্মিত টেইলর হোস্টেলের চারপাশের অস্বাস্থ্যকর পরিবেশ এবং অপর্যাপ্ত আবাসন ব্যবস্থার কারণে ১৯০৮ সালে নতুন ছাত্রাবাস নির্মাণের জন্য আন্দোলন হয়। এর ফলে কলকাতায় বেকার হোস্টেল নির্মিত হয়।
ছাত্রাবাসটিতে বেশ কয়েকজন উল্লেখযোগ্য ব্যক্তিত্ব বসবাস করেছেন। এর মধ্যে উল্লেখযোগ্য হলেন বাংলাদেশের প্রথম রাষ্ট্রপতি শেখ মুজিবুর রহমান। তিনি ১৯৪৫-৪৬ সালে মৌলানা আজাদ কলেজের ছাত্র থাকাবস্থায় এ ছাত্রাবাসের ২৪ নম্বর কক্ষের আবাসিক ছাত্র ছিলেন। ১৯৯৮ সালে ২৩ ও ২৪ নাম্বার কক্ষকে একত্রিত করে পশ্চিমবঙ্গ সরকার শেখ মুজিবুর রহমানের সম্মানে ‘বঙ্গবন্ধু স্মৃতিকক্ষ’ তৈরি করে। ২০১১ সালের ২৩ ফেব্রুয়ারি এ কক্ষের সম্মুখে তার আবক্ষ ভাস্কর্য স্থাপন করা হয়।
গাজীর পট

গাজীর পট বাংলার ঐতিহ্যবাহী এক ধরনের লোকচিত্রকলা। লোকগীতির বিষয়বস্তু পীর বড়খাঁ গাজীর উপাখ্যান যাতে গাজী পীরের বিভিন্ন ঘটনা গীতি আকারে বর্ণনা করা হয়েছে। গাজীর পট উপাখ্যান পূর্বে বৃহত্তর ঢাকা, ময়মনসিংহ, সিলেট, কুমিল্লা, নোয়াখালী, যশোর, খুলনা, রাজশাহীর গ্রামাঞ্চলে বিনোদনের অন্যতম মাধ্যম ছিল। পুরাতন গাজীর পট বর্তমানে আশুতোষ সংগ্রহশালা, শিল্পাচার্য জয়নুল লোক ও কারুশিল্প জাদুঘর, বাংলা একাডেমি সংগ্রহশালা প্রভৃতি স্থানে সংরক্ষিত রয়েছে। উপাখ্যানের মূল উপজীব্য গাজী পীরের মাহাত্ম্য ও অলৌকিক ক্ষমতা, কৌতুক মিশ্রিত হিতোপদেশ এবং মৃত্যুর ভয়।
গাজীর পট বাংলাদেশে খ্রিস্টীয় সপ্তম শতকে শুরু হয়েছে বলে মনে করা হয়। ঐতিহ্যগতভাবে, লোকচিত্রকলাটি বাংলার গ্রামাঞ্চলের বাড়ির আঙ্গিনায় প্রদর্শিত হয়। চারপাশে সবাই একত্রিত হন এবং কুশীলবরা এটি প্রদর্শন করেন। একজন প্রধান কুশীলব অঙ্কিত চিত্রসমূহ একটি কাঠির মাধ্যমে নির্দেশ করেন এবং সেগুলো সুর ও গীতের মাধ্যমে বর্ণনা করেন। সহকারী কুশীলবগণ বিভিন্ন বাদ্যযন্ত্র বাজিয়ে মাধ্যমে সাহায্য করেন।
পটচিত্র সাধারণত ২৫টি প্যানেলে বিভক্ত এবং ৪'৮" x ১'১০" আকৃতির কাপড়ে অঙ্কিত থাকে। কেন্দ্রভাগের প্যানলটি ১২" x ২০'২৫" এবং কেন্দ্রের উপরে চার সারি এবং নিচে তিন সারি প্যানেল থাকে। প্যানেলগুলোর কেন্দ্রবিন্দুতে গাজী পীরের চিত্র এবং দুইপাশে মানিক পীর ও কালু পীরের চিত্র থাকে। অন্যান্য প্যানেলে বিভিন্ন ধরনের গাছ, প্রাণি এবং দেব-দেবী অঙ্কিত।
আব্দুল কাদের (রাজনীতিবিদ)

আব্দুল কাদের মুন্সী বাংলাদেশের যশোর জেলার রাজনীতিবিদ, আইনজীবী ও যশোর-৬ আসনের সাবেক সংসদ সদস্য।
আব্দুল কাদের যশোর জেলার কেশবপুর উপজেলায় জন্মগ্রহণ করেন।
আব্দুল কাদের একজন আইনজীবী। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি জাতীয় পার্টির মনোনয়ন নিয়ে পরাজিত হন।
আব্দুল হালিম (রাজনীতিবিদ)

আব্দুল হালিম বাংলাদেশের যশোর জেলার রাজনীতিবিদ ও যশোর-৬ আসনের সাবেক সংসদ সদস্য।
আব্দুল হালিম যশোর জেলার কেশবপুর উপজেলায় বড়েঙ্গা গ্রামে জন্মগ্রহণ করেন।
আবদুল হালিম (রাজনীতিবিদ) বাংলাদেশ আওয়ামী লীগের রাজনীতিবিদ। তিনি ১৯৮৬ সালের তৃতীয় জাতীয় সংসদ নির্বাচনে স্বতন্ত্র ভাবে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি আওয়ামী লীগের মনোনয়ন নিয়ে বাংলাদেশ জামায়াতে ইসলামীর প্রার্থী মোঃ সাখাওয়াৎ হোসেনের কাছে পরাজিত হয়েছিলেন। এর পর ২০০১ সালের অষ্টম জাতীয় সংসদ নির্বাচনেও তিনি স্বতন্ত্র ভাবে প্রার্থী হয়ে পরাজিত হন।
শাহ হাদিউজ্জামান

শাহ হাদিউজ্জামান (১০ মার্চ ১৯৩৯-১৯ ফেব্রুয়ারি ২০১৭) বাংলাদেশের যশোর জেলার রাজনীতিবিদ, মুক্তিযোদ্ধা ও যশোর-৪ (বাঘারপাড়া-অভয়নগর) আসনের সাবেক সংসদ সদস্য।
শাহ হাদিউজ্জামান ১০ মার্চ ১৯৩৯ সালে যশোর জেলার অভয়নগরের নওয়াপাড়ার পীর পরিবারে জন্মগ্রহণ করেন। তার পিতা ইরানি পীর, সাধক খাজা আব্দুল মজিদ শাহ। পিতামহ মুহাম্মদ আলী শাহ ইরানের সিস্তান প্রদেশ থেকে এসে নওয়াপাড়ায় ইসলাম ধর্ম প্রচারের লক্ষ্যে স্থায়ীভাবে বসবাস শুরু করেন। ১৯৫৭ সালে ম্যাট্রিকুলেশন পাশ করেন।
শাহ হাদিউজ্জামান ১৯৫৮ সালে ছাত্র থাকাকালীন ছাত্র লীগের রাজনীতির সাথে জড়িয়ে পড়েন। ১৯৬৬ সালে পূর্ব পাকিস্তান আওয়ামী লীগের জাতীয় কাউন্সিলর, ১৯৭২ সালে যশোর জেলা আওয়ামী লীগের আহবায়ক কমিটির সাধারণ সম্পাদক, ১৯৭৩ সালে জেলা কমিটির সাধারণ সম্পাদক, ১৯৭৭-১৯৯৫ সাল পর্যন্ত যশোর জেলা কমিটির সিনিয়র সহসভাপতিসহ বিভিন্ন দায়িত্ব পালন করেন।
১৯৭০ সালে অভয়নগর-বাঘারপাড়া আসন হতে আওয়ামী লীগের মনোনীত প্রার্থী হিসেবে প্রথম প্রাদেশিক পরিষদ সদস্য নির্বাচিত গণপরিষদ সদস্য ছিলেন। ১৯৭১ সালে মুক্তিযুদ্ধে তিনি ঘোষপুরের ইয়েথ ক্যাম্পের দায়িত্ব পালন করেন। তিনি ১৯৭১ সালে মুজিবনগরের বাংলাদেশ প্রাবসী সরকারের গণপরিষদ সদস্য ছিলেন।
তিনি ১৯৭৩ সালের প্রথম জাতীয় সংসদ নির্বাচনে বিলুপ্ত যশোর-৮ আসন থেকে আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন। এর পর যশোর-৪ (বাঘারপাড়া-অভয়নগর) আসনে বাংলাদেশ আওয়ামী লীগের মনোনয়ন নিয়ে ১৯৮৬ সালের তৃতীয়, ১৯৯১ সালের পঞ্চম জাতীয় নির্বাচনে ও জুন ১৯৯৬ সালের সপ্তম জাতীয় নির্বাচনে সংসদ সদস্য নির্বাচিত হয়েছিলেন। ১৯৯৬-২০০১ সময়কালে বাংলাদেশ জাতীয় সংসদের ধর্ম বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন।
২০০৮-২০১৬ সালে যশোর জেলা পরিষদের প্রশাসক ও ২০১৬ সালে যশোর জেলা পরিষদের চেয়ারম্যান নির্বাচিত হন। তিনি ২৪ নভেম্বর ২০১৬ সালে আওয়ামী লীগের কেন্দ্রীয় সদস্য মনোনীত হন।
২০০১ সালের অষ্টম জাতীয় নির্বাচনে তিনি পরাজিত হন।
শাহ হাদিউজ্জামান ১৯ ফেব্রুয়ারি ২০১৭ সালে মৃত্যুবরণ করেন।
কয়াধু

কয়াধু (সংস্কৃত ভাষা: कयाधु (স্ত্রীলিঙ্গ) ) ছিলেন মহিষাসুরের ভগিনী দানবকুল জাত জম্ভাসুরের কন্যা৷ কয়াধু কমলা বা জম্ভলিকা নামেও পরিচিতা ছিলেন৷ হিন্দু ভাগবত পুরাণ অনুসারে কয়াধুর বিবাহ হয় দক্ষকন্যা দিতি ও কশ্যপ মুনির পুত্র হিরণ্যকশিপুর সহিত৷ হিরণ্যকশিপুর ঔরসে তাঁর চারপুত্র তথা হ্লাদ, প্রহ্লাদ, সংহ্লাদ ও অনুহ্লাদ ও এক কন্যা সিংহিকা জন্মলাভ করে৷ সিংহিকা ছিলেন হিন্দু পুরাণে বহুচর্চিত নাম রাহুর মাতা৷ 
পুরাণে বর্ণিত কাহিনী অনুসারে হিরণ্যকশিপুর দীর্ঘ পরিশ্রম ও বুদ্ধির দ্বারা বিজিত রাজ্যে একসময়ে ইন্দ্র এবং তার দেব্যসেনানী আক্রমণ চালায়৷ ইন্দ্রের দলপতিত্বে তারা সাময়িকভাবে রাজ্য দখল করে লুঠতরাজ শুরু করে এবং হিরণ্যকশিপুর অন্তঃসত্ত্বা স্ত্রী কয়াধুকে অপহরণ করে ইন্দ্রপুরীতে নিয়ে যান৷ যেহেতু অন্তঃসত্ত্বা নারীর প্রতি বিরূপ আচরণ ঘোরতর পাপ তাই তারা সন্তান জন্মানো অবধি অপেক্ষা করতে থাকে ও সিদ্ধান্ত নেয় যে জাত সন্তানকে তারা হত্যা করবে৷ প্রহ্লাদ জন্ম নেওয়ার পূর্বে ইন্দ্রদেবের পরিকল্পনায় মহর্ষি নারদ হস্তক্ষেপ করেন এবং ইন্দ্রদেবকে জানান যে, গর্ভস্থ সন্তান বৈষ্ণবশ্রেষ্ঠ মহাভাগবতের রূপ তাই ইন্দ্রের সেই সন্তানকে হত্যা করা উচিৎ হবে না৷
এরপর ইন্দ্রদেব নিজের সিদ্ধান্ত আপাত স্থগিত রাখেন এবং কয়াধুকে নারদের হস্তোগত করেন৷ যতদিন না পর্যন্ত প্রহ্লাদ জন্ম নেয় এবং হিরণ্যকশিপু কয়াধুকে রাজগৃহে ফেরৎ নিয়ে যান ততদিন অবধি তিনি নারদের আশ্রমেই থাকেন৷ আশ্রমে নারদ গর্ভস্থ মাকে ধীশক্তির শিক্ষা দেন৷ বলা হয় গর্ভস্থ মায়ের আচরণের ওপর সন্তানের প্রকৃতি নির্ভর করে, তাই মায়ের শিক্ষা থেকে গর্ভস্থ শিশুও সেই শিক্ষালাভ করে৷ এর ফল স্বরূপ সদ্যোজাত শিশু প্রহ্লাদের গর্ভস্থ অবস্থায় আহরিত জ্ঞানের কারণে পরবর্তীকালে রক্ষকুল বিদ্যালয়ে শেখানো লোভ লিপ্সা ও জাগতিক অসচ্চরিত্রতার শিক্ষা তার ওপর কোনোরূপ প্রভাব বিস্তার করতে পারেনি৷ এরকারণে স্বধর্মচ্যুত পুত্রের প্রতি পিতা হিরণ্যকশিপু মুখ ফিরিয়ে নেন৷ আক্রোশের বশে হিরণ্যকশিপু তার পুত্র প্রহ্লাদকে বিভিন্নভাবে মেরে ফেলার চেষ্টা করলে প্রতিবারই বিষ্ণু তাকে রক্ষা করেন৷ অন্তিমে তিনিই নৃসিংহ অবতার গ্রহণ করেন ও দানবরাজকে হিংস্রনখর দ্বারা তারই রাজবাড়ীর চৌকাঠে হত্যা করেন৷
পাইজে বুকের্স

পাইজে বুকের্স (জন্ম: ২০ অক্টোবর, ২০০১) একজন আমেরিকান বাস্কেটবল খেলোয়াড় যিনি মিনেসোটার মিনেটোনকার হপকিন্স উচ্চ বিদ্যালয়ে পড়েন। ২০২০ সালে তিনি তার শ্রেণীর এক নম্বর খেলোয়াড়। তিনি ইউকন হকিস ওমেনস বাস্কেটবলের হয়ে কলেজ বাস্কেটবল খেলতে প্রতিশ্রুতিবদ্ধ।
পয়েন্ট গার্ড অবস্থানে অভিনয় করা বুকের্স সপ্তম শ্রেণিতে হপকিন্সের হয়ে বাস্কেটবল খেলতে শুরু করেন এবং তার পরের বছরে ভার্সিটিতে আত্মপ্রকাশ করেন। তিনি জুনিয়র মৌসুমে তার দলটিকে "ক্লাস ৪এ চ্যাম্পিয়নশিপে" নেতৃত্ব দিয়েছিলেন। পুরাতন হিসাবে, বুকের্স বছরের সেরা জাতীয় খেলোয়াড় এবং বর্ষসুর ন্যামসিথ প্রিপ প্লেয়ার হিসাবে নির্বাচিত করা হয়েছিল। তিনি জুনিয়র স্তরে আমেরিকায় তিনটি স্বর্ণপদক জিতেছেন এবং ২০১৮ সালের ফিবা আন্ডার -১৯ মহিলা বিশ্বকাপের সর্বাধিক মূল্যবান খেলোয়াড় নির্বাচিত হয়েছেন।
বুকের্সের জন্ম মিনেসোটার এডিনা শহরে এবং পাঁচ বছর বয়সে তিনি বাস্কেটবল খেলতে শুরু করেছিলেন। একজন শিশু হিসাবে তিনি লিটল লিগ বেসবল হিসেবে ক্যাচার এবং সেইসাথে ফুটবল এবং সকারে অবদান রেখেছেন। বুকের্স সপ্তম শ্রেণি পর্যন্ত তার বাবার সাথে তিনি বাস্কেটবল খেলতেন। তিনি জাতীয় বাস্কেটবল সংস্থার (এনবিএ) খেলোয়াড় লেব্রন জেমস এবং কিরি ইরভিং এবং মহিলা জাতীয় বাস্কেটবল সংস্থার (ডাব্লুএনবিএ) খেলোয়াড় ডায়ানা তৌরসি এবং স্য বার্ডের কাছ থেকে অনুপ্রেরণা পেয়েছিলেন।
সপ্তম শ্রেণীতে, বুকের্স দশম শ্রেণী এবং জুনিয়র ভার্সিটি এ বাস্কেটবল দল হপকিন্স উচ্চ বিদ্যালয় মিনেটোনকা, মিনেসোটা এর সাথে খেলেছেন। তার অষ্টম শ্রেণির মৌসুমের আগে, তিনি এক বছরে চার ইঞ্চি বৃদ্ধি পেয়েছিলেন। তিনি অষ্টম শ্রেণিতে হপকিন্সের ভার্সিটি দলে যোগ দিয়েছিলেন এবং ছয়টি গেম শুরু করে গড়ে প্রতি ৮.৯ পয়েন্ট, ৩.৫ বাউন্ড, ২.১ সহায়তা এবং ১.৪ স্টিল প্রতি গেমে শুরু করেছেন। তিনি তিন দফা শুটিংয়ে তার দলকে নেতৃত্ব দিয়েছিলেন এবং দলের সহযোগীতায় দ্বিতীয় স্থানে ছিলেন। "ক্লাস ৪এ " রাষ্ট্রীয় টুর্নামেন্টে হ্পকিন্স ২৮-২৩ একটি রেকর্ড এবং একটি রানার-আপ ফিনিস নিয়ে সমাপ্ত হয়েছিল। যেখানে তাকে অল-টুর্নামেন্ট দলে স্থান দেওয়া হয়েছিল।
বুকের্স ২৫ নভেম্বর, ২০১৬ সালে হপকিন্স উচ্চ বিদ্যালয়ের হয়ে তার নতুন মৌসুমে আত্মপ্রকাশ করেন যা ওসিয়েও সিনিয়র হাই স্কুলের সাথে ছিল। সে বছর, তিনি আরও গুরুত্বপূর্ণ ভূমিকা গ্রহণ করেছিলেন এবং দলের শীর্ষস্থানীয় স্কোরার পথচারীদের একজন হয়েছিলেন। নতুন হিসাবে, তিনি অল-মেট্রোর প্রথম দলের সম্মান অর্জন করে। প্রতি খেলায় গড়ে ২০.৮ পয়েন্ট, ৪.৫ রিবাউন্ডস, ৪.৫ টি স্টিল এবং ৪.১ সহায়তা করে তিনি হপকিন্সকে ৩১-১ রেকর্ডে নিয়ে গিয়েছিলেন। তিনি ক্লাস ৪এ অল-টুর্নামেন্ট দল তৈরি করেছেন।
২৯ জানুয়ারি ২০২০ সালে তার সিনিয়র মৌসুমে বুয়েকার্স বাস্কেটবল মহিলা ম্যাগাজিন "স্লামের" কভারে প্রদর্শিত প্রথম মহিলা উচ্চ বিদ্যালয়ের প্লেয়ার হয়েছিলেন। তিনি ম্যাকডোনাল্ডস অল-আমেরিকান গেম এবং জর্ডান ব্র্যান্ড ক্লাসিক দুটি মর্যাদাপূর্ণ হাই স্কুল অল স্টার গেম খেলতে নির্বাচিত হয়েছিলেন। যদিও উভয়ই ২০১৯–২০ করোনাভাইরাস বৈশ্বিক মহামারি এর কারণে বাতিল করা হয়েছিল। তিনি আবার "স্টার ট্রিবিউন" মেট্রো প্লেয়ার অফ দ্য ইয়ার হিসাবে সম্মানিত হয়ে পুরস্কারের প্রথম তিনবার বিজয়ী হয়েছিলেন। ৯ ই মার্চ, তিনি গ্যাটোরেড জাতীয় বর্ষসেরা খেলোয়াড় নির্বাচিত হন। বুকারদের পুরস্কারটি প্রাক্তন বালক বিজয়ী এবং এনবিএ প্লেয়ার কার্ল-অ্যান্টনি টাউনস দিয়েছিলেন। ১১ ই মার্চ, তিনি ন্যামিস্ট প্রিপ প্লেয়ার অফ দ্য ইয়ার পুরস্কার জিতেছেন।
শাহজাহান রিজেন্সি

শাহজাহান রিজেন্সি আধুনিক কালের বাংলা সাহিত্যের জনপ্রিয় ঔপন্যাসিক মণিশংকর মুখোপাধ্যায়ের রচনা করা চৌরঙ্গী উপন্যাসটির উপর কল্পিত একটি ২০১৯ সালের ভারতীয় বাংলা চলচ্চিত্র। চলচ্চিত্রটি বাংলা চলচ্চিত্রের স্বনামধন্য পরিচালক সৃজিত মুখোপাধ্যায় দ্বারা পরিচালিত ও প্রযোজনায় ছিল এসভিএফ।
এই ছবিতে বিভিন্ন চরিত্রে অভিনয় করেছেন আবীর চট্টোপাধ্যায়, বাংলা সিনেমার প্রবীণ অভিনেতা অঞ্জন দত্ত, বাংলা চলচ্চিত্রের অন্যতম জনপ্রিয় অভিনেত্রী ঋতুপর্ণা সেনগুপ্ত, প্রতিভাশালী অভিনেতা পরমব্রত চট্টোপাধ্যায়, প্রয়াত অভিনেতা সন্তু মুখোপাধ্যায়ের কন্যা সুপ্রতিষ্ঠিত নায়িকা, স্বস্তিকা মুখোপাধ্যায় এবং অন্যান্যরা।
চলচ্চিত্রটি সৃজিত মুখোপাধ্যায়ের পরিচালনায় জনপ্রিয় বাংলা উপন্যাস "চৌরঙ্গীর" উপর ভিত্তি করে নির্মিত। শাহজাহান রিজেন্সিই এই উপন্যাসের উপর ভিত্তি করে তৈরিকৃত একমাত্র চলচ্চিত্র নয়। অতীতেও, "পিনাকি ভূষণ মুখোপাধ্যায়" পরিচালিত, বাংলা চলচ্চিত্র জগতের মহানায়ক উত্তম কুমার ও সুপ্রিয়া দেবী অভিনীত ১৯৬৮ সালে মুক্তিপ্রাপ্ত চলচ্চিত্র চৌরঙ্গী মণিশংকর মুখোপাধ্যায়েরই লেখা উপন্যাস থেকে অনুপ্রাণিত হয়ে তৈরী হয়।
চলচ্চিত্রের অফিশিয়াল ট্রেলারটি ২০শে ডিসেম্বর ২০১৮ নাগাদ এসভিএফ তাদের ইউটিউব চ্যানেল মারফৎ বিশ্বব্যাপী রিলিজ করে।
অনুপম রায়, দিপংশু আচার্য এবং রিতম সেনের গানের কথায় এই সাউন্ডট্র্যাকটিতে সুর দেন অনুপম রায় ও প্রসেন।
এম নাজিম উদ্দিন আল আজাদ

এম নাজিম উদ্দিন আল আজাদ বাংলাদেশের যশোর জেলার রাজনীতিবিদ, সাংবাদিক ও সাবেক মন্ত্রী যিনি তৎকালীন যশোর-১০ ও যশোর-৪ আসনের সংসদ সদস্য ছিলেন।
এম নাজিম উদ্দিন আল আজাদ ১৯৪৬ সালের ১লা জানুয়ারিতে যশোর জেলার (সদর উপজেলায়) বসুন্দিয়া ইউনিয়নের ঘুনি গ্রামে সম্ভ্রান্ত মুসলিম পরিবারে জন্মগ্রহণ করেন।
এম নাজিম উদ্দিন আল আজাদ একজন সাংবাদিক, বাংলাদেশ জাতীয় সংসদের সাবেক হুইপ, গণপ্রজাতন্ত্রী বাংলাদেশ সরকারের সাবেক ধর্মমন্ত্রী ও পানি সম্পদ মন্ত্রী ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বিএনপির প্রার্থী হিসেবে তৎকালীন যশোর-১০ আসন থেকে সংসদ সদস্য নির্বাচিত হন। ১৯৮৮ সালের চতুর্থ জাতীয় সংসদ নির্বাচনে তিনি স্বতন্ত্র প্রার্থী হিসেবে যশোর-৪ আসন থেকে সংসদ সদস্য নির্বাচিত হয়ে ছিলেন।
তিনি ১৯৯১ সালের পঞ্চম জাতীয় নির্বাচনে স্বতন্ত্র ভাবে, জুন ১৯৯৬ সালের সপ্তম জাতীয় নির্বাচনে বিএনপির মনোনয়নে ও ২০০৮ সালের নবম জাতীয় নির্বাচনে স্বতন্ত্র ভাবে প্রার্থী হয়ে পরাজিত হয়েছিলেন।
জাঙ্গিয়া দৃশ্যমানতা

জাঙ্গিয়ার দৃশ্যমানতা (ইংরেজিতে ভিজিবল প্যান্টি লাইন বা সংক্ষেপে ভিপিএল বা শুধু প্যান্টি লাইন) বলতে বোঝায় প্যান্টের ভেতরে জাঙ্গিয়া পরলে বাইরে থেকে দেখে তা বোঝা যায়, অর্থাৎ তার সীমারেখা বোঝা যায় - এমন অবস্থা। জাঙ্গিয়া সাধারণত আটসাঁট বা স্বচ্ছ প্যান্টের ভেতরে পরলে বাইরে থেকে বোঝা যায়, এছাড়া এমনিও জাঙ্গিয়া বোঝা যেতে পারে।
এই শব্দটির উৎস সম্ভবত মার্কিন যুক্তরাষ্ট্রের সামরিক ছাউনীতে সৈনিকদের রসিকতার সঙ্গে পাওয়া যায়। ১৯৭৭ সালে মুক্তিপ্রাপ্ত চলচ্চিত্র "অ্যানি হল"-এ 'জাঙ্গিয়া দৃশ্যমানতা' শব্দটি ব্যবহৃত হয় এবং আস্তে আস্তে মার্কিন সমাজে শব্দটির প্রচলন ঘটে যায়।
রোহিনী বন্দ্যোপাধ্যায়

রোহিনী বন্দ্যোপাধ্যায় হলেন একজন ভারতীয় অভিনেত্রী এবং মডেল, যিনি ভারতীয় টেলিভিশন ধারাবাহিকে অভিনয় করে থাকেন। তিনি সনি এন্টারটেইনমেন্ট টেলিভিশনে সম্প্রচারিত "সাস বিন শশুরাল" নামক টেলিভিশন ধারাবাহিকে অভিনয়ের জন্য অধিক পরিচিত। উক্ত ধারাবাহিকে তাঁর অভিনীত মালতী চরিত্রটি সকলের প্রশংসা কুড়িয়েছিল।
রোহিনী বন্দ্যোপাধ্যায় ভারতের পশ্চিমবঙ্গের কলকাতায় জন্মগ্রহণ করেছেন। তিনি বিপণন বিভাগে এমবিএ করার পরে মডেল হিসাবে তাঁর অভিনয় জীবন শুরু করেছিলেন।
তিনি মিস সাববার্স, মিস মহারাষ্ট্র রানার-আপ, ক্যাম্পাস প্রিন্সেস ৯৮ এবং মিস ভ্যালেন্টাইনসহ একাধিক নামকরা সৌন্দর্য প্রতিযোগিতায় অংশগ্রহণ করেছিলেন, যার মধ্যে বেশ কয়েকটি জয়লাভ করেছেন। তিনি স্টার মিস ইন্ডিয়ার রানার-আপও হয়েছিলেন।
জনপ্রিয় মডেল হিসাবে স্বীকৃতি এবং বেশ কয়েকটি র‌্যাম্প শো-এ উপস্থিত হওয়ার পর, রোহিনীকে বাপ্পি লাহিড়ির একটি মিউজিক ভিডিওতে অভিনয় করার জন্য আমন্ত্রণ জানানো হয়েছিল। অতঃপর তিনি রেক্সোনা ডিও, ফ্রুটি, কমপ্ল্যান এবং ব্লু রিব্যান্ড জিনসহ বেশ কয়েকটি পণ্যের বিজ্ঞাপনে মডেল হিসেবে উপস্থিত হয়েছিলেন। থাম্বস আপের জন্য তিনি কলকাতায় যে আঞ্চলিক প্রচারণায় অংশগ্রহণ করেছিলেন, তাতেও সাধারণ জনগণ ব্যাপকভাবে সাড়া দিয়েছিল।
তিনি জি টিভিতে প্রচারিত টেলিভিশন ধারাবাহিক "রিশ্তে"-তে অভিনয় করার মাধ্যমে টেলিভিশন জগতে পদার্পণ করেছিলেন। অতঃপর তিনি "জোর কা ঝটকা" এবং "কলগেট টপ ১০"-(উপস্থাপক) এর মতো শীর্ষস্থানীয় টেলিভিশন অনুষ্ঠানগুলোতে বেশ কয়েকটি চরিত্রে অভিনয় করার পরে তিনি সনি এন্টারটেইনমেন্ট টেলিভিশনে সম্প্রচারিত জনপ্রিয় টেলিভিশন ধারাবাহিক "সাস বিনা শশুরালে" অভিনয়ের মাধ্যমে ভারতীয় টেলিভিশন জগতের সকলের নজরে আসেন। এই ধারাবাহিকটি অপটিমাস্টিক এন্টারটেইনমেন্ট দ্বারা প্রযোজিত একটি টেলিভিশন অনুষ্ঠান ছিল। এই ধারাবাহিকে রোহিনী পরিবারের বড় পুত্রবধু মালতীর চরিত্রে অভিনয় করেছিলেন। তাঁর অভিনয়টি দর্শকের কাছ থেকে ইতিবাচক প্রতিক্রিয়া গ্রহণের পাশাপাশি ব্যাপক প্রশংসা কুড়িয়েছিল। এই নাটকে তাঁর ইতিবাচক অভিনয় তাঁকে "ছনছন" নামে আরেকটি অনুষ্ঠান পেতে ব্যাপকভাবে সাহায্য করেছিল; যেখানে তিনি কুমুদি চরিত্রে অভিনয় করেছিলেন। এই অনুষ্ঠানটি সনি এন্টারটেইনমেন্ট টেলিভিশনে প্রচারিত হয়েছিল।
তিনি "দ্য মুম্বই ট্রিলজি" নামে একটি স্বল্পদৈর্ঘ্যের চলচ্চিত্রে প্রধান চরিত্রে অভিনয় করেছিলেন; যে চলচ্চিত্রটি তিনটি সংক্ষিপ্ত গল্পের একটি সমষ্টি ছিল। এছাড়াও তিনি "দ্য অপারচুনিস্ট" গল্পে অভিনয় করেছিলেন।
রোহিনী ২০১১ সাল থেকে গুজরাতি অভিনেতা ব্রজেশ হিরজীর সাথে সম্পর্কে আবদ্ধ রয়েছেন এবং তাঁরা উভয়ে ২০১৫ সালে ঐতিহ্যবাহী বাঙালি বিবাহ রীতিতে বিবাহ বন্ধনে আবদ্ধ হয়েছেন।
গীতা দে

গীতা দে (৫ আগস্ট ১৯৩১ - ১৭ জানুয়ারি ২০১১) বাংলা চলচ্চিত্র, থিয়েটার এবং বাঙালি লোকনাট্যের একজন ভারতীয় অভিনেত্রী ছিলেন। তিনি মাত্র ছয় বছর বয়সে একজন মঞ্চ শিল্পী হিসেবে আবির্ভূত হয়েছিলেন। ১৯৪৪ সালে তিনি চলচ্চিত্র জগতে প্রবেশ করেছিলেন। শিশু অভিনেত্রী হিসাবে মুক্তিপ্রাপ্ত তাঁর প্রথম চলচ্চিত্র ছিল "আহুতি" (১৯৪১)। তিনি দুই শতাধিক বাংলা ভাষার চলচ্চিত্র এবং দুই হাজারেরও বেশি মঞ্চ নাট্যে অভিনয় করেছিলেন। তিনি সত্যজিৎ রায় ও ঋত্বিক ঘটকের "মেঘে ঢাকা তারা, সুবর্ণরেখা, কোমল গান্ধার, কতো আজানারে," "তিন কন্যার" মতো চলচ্চিত্রে অভিনয় করেছিলেন। তিনি বেশ কয়েকটি হিন্দি চলচ্চিত্রেও অভিনয় করেছিলেন; যার মধ্যে ২০০৫ সালে মুক্তিপ্রাপ্ত বিদ্যা বালান এবং সঞ্জয় দত্ত অভিনীত"পরিণীতা" উল্লেখযোগ্য। তিনি দীর্ঘদিন যাবৎ অল ইন্ডিয়া রেডিও প্রচারিত "শ্রুতি নাটক" অনুষ্ঠানের সাথে যুক্ত ছিলেন। তিনি তাঁর জীবদ্দশায় ড. এপিজে আবদুল কালামের কাছ থেকে তাঁর কর্মকাণ্ডের জন্য রাষ্ট্রপতি পুরস্কারসহ বেশ কয়েকটি পুরস্কার অর্জন করেছেন।
১৯৩৮ সালে তিনি কলকাতার টালিগঞ্জের বাংলা চলচ্চিত্র জগতে অভিনেত্রী হিসাবে শুরু করেছিলেন। ধীরেন গাঙ্গুলি পরিচালিত "আহুতি"তে মাত্র ছয় বছর বয়সে একজন শিশু শিল্পী হিসাবে সর্বপ্রথম অভিনয় করেছিলেন।
তিনি ১৯৫৪ সাল থেকে অল ইন্ডিয়া রেডিওর সাথে যুক্ত ছিলেন এবং রেডিও নাটকে বেশ কয়েকটি পার্শ্ব চরিত্রে অভিনয় করেছিলেন। তবে তাঁর শেষ নাটকটি ছিল "বাদশাহী চাল" (১৯৯৬); গণেশ মুখোপাধ্যায় পরিচালিত এই নাটকটি উত্তর কলকাতার রঙ্গনা থিয়েটারে মঞ্চস্থ হয়েছিল।
তিনি নানা ধরনের চলচ্চিত্রে বিভিন্ন চরিত্রে অভিনয় করেছেন। তিনি এই সকল চলচ্চিত্রে তাঁর বহুমুখী দৃষ্টিভঙ্গির জন্য অধিক পরিচিত। এমনকি তাঁর অভিনয় কিংবদন্তি লরেন্স অলিভিয়ের দৃষ্টি আকর্ষণ করেছিল।
নেতিবাচক এবং হাস্যকর উভয় চরিত্রেই তিনি দক্ষতার পরিচয় দিয়েছেন। ঋত্বিক ঘটকের "মেঘে ঢাকা তারাতে" ষড়যন্ত্রকারী মায়ের ভূমিকায় তিনি দুর্দান্ত অভিনয় করেছিলেন।
তাঁর দীর্ঘ কর্ম জীবন জুড়ে তিনি শিশির ভাদুড়ি, ঋত্বিক ঘটক, দেবকী বোস এবং সত্যজিৎ রায়ের মতো পরিচালকদের সাথে কাজ করেছিলেন। তিনি শরৎচন্দ্র চট্টোপাধ্যায়ের "পরিণীতা" অবলম্বনে নির্মিত সঙ্গীতভিত্তিক বলিউড চলচ্চিত্রে অভিনয় করেছিলেন; যেখানে তাঁর সাথে সাইফ আলী খান এবং বিদ্যা বালানের মতো অভিনয়শিল্পী অভিনয় করেছিলেন। 
অসুস্থ থাকা সত্ত্বেও তিনি "টলি লাইটস" এবং "চিরদিনই তুমি যে আমারের" মতো সাম্প্রতিক চলচ্চিত্রে অভিনয় করে বেশ প্রশংসা অর্জন করেছিলেন।
গীতা দে ২০১১ সালের ১৭ই জানুয়ারি তারিখে ৭৯ বছর বয়সে কলকাতায় শেষ নিঃশ্বাস ত্যাগ করেন।
১৯৮৮ সালে তিনি বাংলা চলচ্চিত্র জগতে আজীবন অবদানের জন্য কলকাতা বিশ্ববিদ্যালয় থেকে পশ্চিমবঙ্গের তৎকালীন গভর্নর সৈয়দ নুরুল হাসানের কাছ থেকে একটি তারকা পদক পেয়েছিলেন। তিনি বাংলা চলচ্চিত্র ও নাট্যশালায় আজীবন অবদানের জন্য রাষ্ট্রপতি পুরস্কারও পেয়েছিলেন।
প্রতিমা বেদী

প্রতিমা গৌরী বেদী (১২ই অক্টোবর, ১৯৪৮ – ১৮ই আগস্ট, ১৯৯৮) ছিলেন একজন ভারতীয় মডেল, পরবর্তীতে তিনি ওড়িশি নৃত্যের একজন প্রকাশক হয়েছিলেন। ১৯৯০ সালে, তিনি বেঙ্গালুরুর নিকটবর্তী একটি নাচের গ্রাম, "নৃত্যগ্রাম" প্রতিষ্ঠা করেছিলেন।
প্রতিমার জন্ম দিল্লিতে। চার ভাইবোনের, অর্থাৎ বাবা-মায়ের তিন মেয়ে ও এক ছেলের মধ্যে তিনি ছিলেন দ্বিতীয়। তাঁর বাবা লক্ষ্মীচাঁদ গুপ্তা হরিয়ানার কর্ণাল জেলার আগরওয়াল পরিবারে জন্মগ্রহণ করেন এবং পেশায় তিনি ছিলেন একজন ব্যবসায়ী। তাঁর মা রেবা ছিলেন একজন বাঙালি মহিলা। নিজের বিবাহ সংক্রান্ত বিরোধিতার কারণে তাঁর পিতাকে বাড়ি ছেড়ে চলে যেতে হয়েছিল। পরে তিনি দিল্লিতে কাজ করা শুরু করেছিলেন।১৯৫৩ সালে তাঁর পরিবার গোয়াতে এবং ১৯৫৭ সালে তৎকালীন বোম্বেতে চলে আসে। নয় বছর বয়সে, তাঁকে কিছুদিনের জন্য কর্নাল জেলার একটি গ্রামে তাঁর খালার কাছে থাকতে পাঠানো হয়েছিল। সেখানে তিনি একটি স্থানীয় স্কুলে পড়াশোনা করেছিলেন। তিনি সেখান থেকে ফিরে আসার পর তাঁকে পঞ্চগণিতে অবস্থিত কিমিন্স উচ্চ বিদ্যালয়ে ভর্তি করা হয়। সেখানে তিনি তাঁর প্রাথমিক শিক্ষা লাভ করেন। তিনি বোম্বাইয়ের সেন্ট জেভিয়ার্স কলেজ থেকে স্নাতক ডিগ্রি অর্জন করেন (১৯৬৫–৬৭)।
১৯৬০ এর দশকের শেষদিকে তিনি বিশিষ্ট মডেল ছিলেন। ১৯৭৪ সালে বোম্বের জুহু বিচে লাঞ্চের (দুপুরের খাবার) সময় তিনি প্রদর্শন বাতিকের (লোকারণ্য স্থানে নগ্নতা প্রদর্শন করা) জন্য "সিনেব্লিটজ" নামক বলিউড পত্রিকার সংবাদে চলে আসেন। 
১৯৭৫ সালের আগস্টে, ২৬ বছর বয়সে, ওড়িশি নৃত্যের প্রদর্শন পুরোপুরিভাবে তাঁর জীবনকে বদলে দেয় যখন তিনি ভাগ্যক্রমে ভুলাভাই মেমোরিয়াল ইনস্টিটিউটে প্রবেশ করেন এবং দুজন নৃত্যশিল্পীকে ওড়িশির পরিবেশনা করতে দেখেন। এটিতে অত্যন্ত জটিল ছন্দ, প্যাটার্ন এবং অত্যাধুনিক হাত-চোখের ইঙ্গিত থাকা সত্ত্বেও তাঁর মনকে এমন এক ধরনের আবেগে ভরিয়ে তুলল যা তিনি আগে কখনও অনুভব করেননি। পরে তিনি গুরু কেলুচরণ মহাপাত্রের ছাত্রী হন। তাঁর কাছ থেকে তিনি প্রতিদিন ১২ থেকে ১৪ ঘণ্টা নাচ শিখতেন। একজন শিক্ষানবিশ হিসেবে তিনি অনেক কষ্টের মুখোমুখি হন। তিনি আঁটসাঁট পায়জামা, হাল্টার নেক, অফ-শোল্ডার পোশাক পরিহিত সোনালি রঙের প্রসারিত চুলওয়ালা মেয়ে থেকে নিজেকে প্রতিমা গৌরী, পরবর্তীতে গৌরী আম্মা বা গৌরী মা তে রূপান্তরিত করেছিলেন, যেহেতু তিনি তাঁর ছাত্রদের মধ্যে স্নেহশীলা হিসেবে পরিচিত ছিলেন। 
নাচ তাঁর কাছে জীবিকা নির্বাহের একটি পথ ছিল। তিনি একজন দুর্দান্ত শিক্ষার্থী হিসেবে নিজেকে প্রমাণ করেছিলেন। তাঁর নৃত্যকে নিখুঁত করতে তিনি মাদ্রাজের গুরু কল্যাণিধি নারায়ণের কাছ থেকে অভিনয়ের প্রশিক্ষণ নেয়া শুরু করেছিলেন। তার পর থেকে তিনি সারা দেশে নৃত্য পরিবেশন শুরু করেন। প্রায় একই সময়ে, মুম্বাইয়ের জুহুতে অবস্থিত পৃথ্বী থিয়েটারে প্রতিমা তার নিজস্ব নাচের স্কুল শুরু করেছিলেন। এটি পরে <nowiki>"ওড়িশি ডান্স সেন্টারে"</nowiki> পরিণত হয়। ১৯৭৮ সালে কবির বেদীর সঙ্গে বিচ্ছেদ হওয়ার পরে, তিনি একটি ভরসাস্থলের সন্ধান করছিলেন এবং তাঁর নৃত্যের মাঝে তিনি সেটি পেয়েছিলেন।
প্রতিমা বেদী তার মডেলিংয়ের দিনগুলিতে কবির বেদীর সাথে পরিচিত হন। এবং কয়েক মাস পরে, তিনি তার সাথে থাকার জন্য পিতৃগৃহ ত্যাগ করেন। এটি তাঁর ব্যক্তিত্ব প্রকাশের আর একটি ইঙ্গিত ছিল, যা তাঁর সারাজীবনেই অব্যাহত ছিল। তিনি কবিরকে বিয়ে করেছিলেন এবং তাঁদের দুটি সন্তান আছে। তারা হলেন - পূজা বেদী এবং সিদ্ধার্থ বেদী।
মহতী

মহতী (জন্ম ১০ ফেব্রুয়ারি ১৯৮৫) হলেন একজন ভারতীয় কর্ণাটকীয় সঙ্গীতজ্ঞ ও নেপথ্য সঙ্গীতশিল্পী। তিনি তামিল চলচ্চিত্রের কাজ করে থাকেন, পাশাপাশি কয়েকটি কন্নড় ও তেলুগু চলচ্চিত্রে গান গেয়েছেন। তিনি দুইবার শ্রেষ্ঠ নারী নেপথ্য সঙ্গীতশিল্পী বিভাগে তামিলনাড়ু রাজ্য চলচ্চিত্র পুরস্কার অর্জন করেছেন।
মহতী ১৯৮৫ সালের ১০ই এপ্রিল কেরলের পালক্কাড়ের এক সঙ্গীত পরিবারে জন্মগ্রহণ করেন। তার পিতা শ্রী তিরুভাইয়ারু পি. শেখর একজন কর্ণাটকীয় কণ্ঠশিল্পী এবং মাতা বসন্তী শেখর একজন বংশীবাদক। তার প্রপিতামহ ছিলেন সঙ্গীত কালনিধি পাজামানেরি স্বামীনাথ আইয়ার। তার পিতা নয় বছর এম. বালমুরালিকৃষ্ণের শিষ্য ছিলেন এবং তার গুরুর সুরারোপিত একটি রাগের নামানুসারে তার কন্যার নাম রাখেন মহতী। মহতী তার পিতামাতার নিকট সঙ্গীতের প্রারম্ভিক শিক্ষা লাভ করেন।
মহতীর পরিবার তিরুবনন্তপুরমে চলে গেলে সেখানে তিনি ললিতা ও গায়ত্রীর নিকট এবং পরে ত্রিসুর যাওয়ার পর মঙ্গদ কে. নাতেসনের নিকট সঙ্গীতের তালিম নেন। তিনি ত্রিশূরের হরি শ্রী বিদ্যা নিধি স্কুলে ও পরে কোচিনের স্যাক্রেড হার্ট কনভেন্টে পড়াশোনা করেন। চেন্নাইয়ের মীনাক্ষী কলেজ থেকে তিনি ইংরেজি সাহিত্যে স্নাতক সম্পন্ন করেন।
২০০১ সালে তার মা তাকে ইলাইয়ারাজার নিকট আশীর্বাদ গ্রহণের জন্য নিয়ে যান। ইলাইয়ারাজা তাকে গান গাইতে বলেন। এর কিছুদিন পর তিনি তার সুরে "কাধল জাতি" চলচ্চিত্রের জন্য "এন্না মরন্থলুম" গান রেকর্ড করেন। চলচ্চিত্রটি মুক্তি পায়নি, কিন্তু এই অভিজ্ঞতা তাকে সামনে এগিয়ে যেতে সহায়তা করে। তার প্রথম মুক্তিপ্রাপ্ত গান হল তামিল চলচ্চিত্র "সামি" (২০০৩)-এ হ্যারিস জয়রাজের সুরে হরিহরণের সাথে "আইয়াইয়ো পুডিচিরুক্কু"। পরবর্তী কালে তার গাওয়া "পারিজাতম" (২০০৬) চলচ্চিত্রের গানগুলি জনপ্রিয়তা লাভ করে। ২০০৮ সালে "ভীম" (২০০৮) চলচ্চিত্রের "মুধল মাজাই" গানের জন্য শ্রেষ্ঠ নারী নেপথ্য সঙ্গীতশিল্পী বিভাগে আন্তর্জাতিক তামিল চলচ্চিত্র পুরস্কার লাভ করেন। এটি তার গৃহীত প্রথম আন্তর্জাতিক পুরস্কার। একই বছরের "নেনজাতাই কিল্লাধে" চলচ্চিত্রের "নায়েরা বারাত্তুমা" গানে কণ্ঠ দিয়ে তিনি শ্রেষ্ঠ নারী নেপথ্য সঙ্গীতশিল্পী বিভাগে তামিলনাড়ু রাজ্য চলচ্চিত্র পুরস্কার অর্জন করেন। পরের বছর তিনি "অয়ন" (২০০৯) চলচ্চিত্রের "নেঞ্জে নেঞ্জে" গানে কণ্ঠ দিয়ে টানা দ্বিতীয়বার তামিলনাড়ু রাজ্য চলচ্চিত্র পুরস্কার অর্জন করেন।
মহতী দূরদর্শন পধিগাই টিভিতে রাঘবের সাথে সঙ্গীত ভিত্তিক কুইজ অনুষ্ঠান "আহা পাদলম"-এর সঞ্চালক ছিলেন। ২০০৫ সালের অক্টোবরে তিনি অভিনেতা পর্থিবনের সাথে জয়া টিভি'র আয়োজিত ইলাইয়ারাজার লাইভ কনসার্ট "আন্ড্রুম ইন্ড্রুম এন্ড্রুম" সঞ্চালনা করেন।
টেলিভিশনে উপস্থাপনার পাশাপাশি তিনি কয়েকটি সঙ্গীত প্রতিযোগিতামূলক অনুষ্ঠানের বিচারকের ভূমিকা পালন করেছেন, তন্মধ্যে রয়েছে কৈরালি টিভি'র "গন্ধর্ব সঙ্গীতম" ও "গন্ধর্ব সঙ্গীতম জুনিয়র" এবং বিজয়া টিভি'র "সুপার সিঙ্গার" ও "সুপার সিঙ্গার জুনিয়র"। তিনি কর্ণাটকীয় সঙ্গীত প্রতিযোগিতামূলক অনুষ্ঠান "তনিষ্ক স্বর্ণ সঙ্গীতম"-এর ১ম, ২য় ও ৩য় মৌসুমে অতিথি বিচারকের ভূমিকা পালন করেন।
মহতীর স্বামী শ্রীকুমার একজন দন্ত চিকিৎসক। তাদের এক পুত্র রয়েছে, তার নাম সমর্থ।
তিনি চেন্নাইয়ে বসবাস করেন। সঙ্গীতে তার অনুরাগ থেকে তিনি ২০০৩ সালে চেন্নিয়া মহতী নৃত্য ও সঙ্গীত অকাদেমি প্রতিষ্ঠা করেন। এই স্কুলে পাঁচ শতাধিক শিক্ষার্থী পড়াশোনা করে।
কাটি লৌ স্যামুয়েলসন

কাটি লৌ স্যামুয়েলসন (জন্ম ১৩ জুন, ১৯৯৭) আমেরিকান মহিলা বাস্কেটবল দলের ডালাস উইংসের একজন আমেরিকান পেশাদার বাস্কেটবল খেলোয়াড়। তিনি কলেজ বাস্কেটবলের জন্য ইউসিওএনএন হাস্কিস খেলেছেন।
স্যামুয়েলসন তিনটি মৌসুমে ম্যাটার দেই হাই স্কুল বাস্কেটবল দলের হয়ে খেলেছিলেন। ২০১২-১৩ সালে একজন সোফমোর হিসাবে তিনি প্রতি খেলায় গড়ে ২০.৯ পয়েন্ট এবং ৬.৯ রিবাউন্ডস এবং মেটর দেইকে ৩০-২ রেকর্ডে সাহায্য করেছিলেন। পরের মৌসুমে, স্যামুয়েলসনের গড় গড়ে ২৬.৩ পয়েন্ট এবং ৯.৪ রিবাউন্ড। তিনি ২০১৪ সালের ক্যালিফোর্নিয়ার খেলোয়াড় নির্বাচিত হয়েছিলেন এবং ইউএসএ টুডে প্রথম দল অল-আমেরিকানে ছিলেন। সিনিয়র হিসাবে, স্যামুয়েলসনের গড় গড়ে ২৪.৯ পয়েন্ট এবং ৮.৫ রিবাউন্ড। তিনি মাত্তর দেইকে তাদের তৃতীয় তৃতীয় ত্রিত্ব লিগ চ্যাম্পিয়নশিপ এবং ২০১৫ সালের আঞ্চলিক চ্যাম্পিয়নশিপে জিততে সহায়তা করেছিলেন; দলটি ৩১-৩ করে সমাপ্তি ঘটায়। ২০১৪-১৫ মৌসুমের পরে, স্যামুয়েলসনকে ইউএসএ টুডে, গ্যাটোরেড, ম্যাকডোনাল্ডস এবং উইমেনস বাস্কেটবল বাস্কেটবল কোচস অ্যাসোসিয়েশন, সর্বকালের সর্বকালের সেরা খেলোয়াড় নির্বাচিত করেছিলেন এবং সর্বসম্মত অল-আমেরিকান প্রথম দল করেছিলেন। তাঁর উচ্চ বিদ্যালয়ের ক্যারিয়ারের সময় তিনি ম্যাটার দেই সিঙ্গেল সিজনের রেকর্ডস পয়েন্ট গড় (২৯.২), ফিল্ড গোল শতাংশ (৬২.০), ফ্রি থ্রো পার্সেন্ট (৮৯.৪), ফ্রি থ্রো (১৭৮), ফ্রি থ্রো প্রয়াস (২১১) এবং তিন-পয়েন্টার তৈরি (১১৭)।
স্যামুয়েলসন ২০১৫–১৬ সালে কানেকটিকাট বিশ্ববিদ্যালয়ের নবীন ছিলেন। তিনি হসকিজের ৩৮ টি গেমের ৩৭ টিতে খেলেছেন। চোটের কারণে তিনি জাতীয় চ্যাম্পিয়নশিপ খেলাটি খেলতে পারেননি। প্রতি মৌসুমে স্যামুয়েলসন ১১.০ পয়েন্ট অর্জন করেছিলেন এবং ৭৮ টি করে তিনটি পয়েন্টার নিয়ে দলকে নেতৃত্ব দিয়েছেন। তিনি ১৯ মার্চ রবার্ট মরিসের বিপক্ষে ২২ মৌসুমে উচ্চতম স্কোর অর্জন করেছিলেন। স্যামুয়েলসনকে ইএসপিএনডাব্লিউ দ্বারা ২০১৬ সালে বছরের নবীনতমের নাম ঘোষণা করা হয়েছিল। আমেরিকান অ্যাথলেটিক কনফারেন্সের সর্বশেষ দল এবং এএসি অল-টুর্নামেন্ট দলেও তাকে নাম দেওয়া হয়েছিল।
২০১৬–১৭ সালে স্যামুয়েলসন হস্কিজের সমস্ত গেমসে শুরু করেছিলেন। প্রতি খেলায় তার ২০.২ পয়েন্ট এবং ৪২.০ থ্রি-পয়েন্টের মাঠের গোল শতাংশ দুটি এএকে দ্বিতীয় অবস্থানে রয়েছে। ৬ মার্চ ২০১৭ সালে, স্যামুয়েলসন ইউএসএফের বিপক্ষে ক্যারিয়ারের সর্বোচ্চ ৪০ পয়েন্ট অর্জন করেছিলেন। তিনি ২০১৭ সালের এএসি সহ-খেলোয়াড় এবং এএসি টুর্নামেন্টের সর্বাধিক অসামান্য খেলোয়াড় নির্বাচিত হয়েছিলেন। তিনি এপি, ডাব্লুবিসিএ এবং ইউএসবিডাব্লিউএ দ্বারা প্রথম দল অল আমেরিকান হিসাবেও নির্বাচিত হয়েছিলেন এবং এএকে প্রথম দল তৈরি করেছিলেন।
১৩ ই জানুয়ারি ২০১৯, স্যামুয়েলসন দক্ষিণ ফ্লোরিডার বিপক্ষে জয়ের পেশাদার জীবনে ২,০০০ পয়েন্টকে ছাড়িয়ে যান। তিনি এই মাইলফলক অর্জনের জন্য দশম ইউকন খেলোয়াড় হয়েছেন।
গঙ্গাসাগর রেলওয়ে স্টেশন

গঙ্গাসাগর রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার আখাউড়া উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এই লাইনের স্টেশন হিসেবে গঙ্গাসাগর রেলওয়ে স্টেশন তৈরি করা হয়।
নির্মাণাধীন আখাউড়া-আগরতলা ১৫ কিলোমিটার রেলপথের মধ্যে পাঁচ কিলোমিটার ভারতে ও ১০ কিলোমিটার বাংলাদেশে হবে। এরই মধ্যে ভারতের আগরতলা অংশে রেলপথ নির্মাণকাজ প্রায় শেষের পথে। ব্রাহ্মণবাড়িয়ার আখাউড়ার গঙ্গাসাগর রেলওয়ে স্টেশন এলাকা থেকে ভারত সীমান্তঘেঁষা শিবনগর পর্যন্ত রেললাইন নির্মাণে পুরো ১০ কিলোমিটার অংশেই প্রাথমিকভাবে মাটি ও বালু ফেলার কাজ শেষ হয়েছে। আখাউড়া-আগরতলা রেলপথ নির্মাণে ব্যয় ধরা হয়েছে ৯৮০ কোটি রুপি। এর মধ্যে ভারতের পাঁচ কিলোমিটার অংশের জন্য ব্যয় ধরা হয়েছে ৫৮০ কোটি রুপি ও বাংলাদেশ অংশের ১০ কিলোমিটারের জন্য ব্যয় ধরা হয়েছে ৪০০ কোটি রুপি (৪৭৭ কোটি ৮১ লাখ টাকা)। এর মধ্যে ভারত থেকে অনুদান হিসেবে পাওয়া গেছে ৪২০ কোটি ৭৫ লাখ টাকা। অবশিষ্ট ৫৭ কোটি ছয় লাখ টাকা বাংলাদেশের সরকারি কোষাগার থেকে ব্যয় করা হয়েছে। এই রেলপথ চালু হলে প্রাথমিকভাবে মালবাহী ট্রেন চলাচল করার কথা বলা হলেও পরবর্তী সময় যাত্রীবাহী ট্রেন চলাচলের আশা করছে ভারত। যাত্রীবাহী ট্রেন চালু করা গেলে আগরতলার সঙ্গে কলকাতাসহ বিভিন্ন এলাকার দূরত্ব কমে গিয়ে যোগাযোগ সহজ হয়ে যাবে।
গঙ্গাসাগর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
নিদাল আল-আসকর

নিদাল আল-আসকর (জন্ম: ১৯৩৪) একজন লেবানীয় অভিনেত্রী এবং থিয়েটারকর্মী। লেবাননের মাধ্যমে আরব বিশ্বের থিয়েটার সংস্কৃতি চালু করতে তিনি অগ্রণী ভূমিকা পালন করেন।
নিদাল সিরিয়ান সোশ্যাল ন্যাশনালিস্ট পার্টির রাজনীতিবিদ আসাদ আল-আসকরের কন্যা। আরব বিশ্বের সংকীরর্ণতা তার পরিবারে বিদ্যমান ছিল না। তিনি যখন অভিনেত্রী এবং পরিচালক হতে চাইলেন তখন পারিবারিক বাধা তাকে অতিক্রম করতে হয়নি। পরবর্তীতে নিদাল লন্ডনের রয়েল একাডেমি অব ড্রামাটিক আর্টসে পড়ালেখা করেন।
১৯৬৭ সালে তিনি বৈরুতে প্রথম নাটক পরিচালনা করেন। ১৯৬০ দশকের পরবর্তী দিকে তিনি বৈরুত থিয়েটার ওয়ার্কশপ চালু করেন। ১৯৭০-এর মাঝামাঝির দিকে তিনি আম্মান-জর্ডানে "আরব অ্যাক্টর্স" নামক থিয়েটার কোম্পানি চালু করেন। ১৩টি আরব দেশের অভিনেতা-অভিনেত্রীরা এই কোম্পানিতে যুক্ত হন।
লেবানিজ গৃহযুদ্ধের পরে নিদাল ১৯৯৪ সালে মাশরাহ আল-মদিনা থিয়েটার প্রতিষ্ঠা করেন। থিয়েটারটি প্রতিষ্ঠিত হয় পুরাতন সারোউলা সিনেমার ভবন সংস্কার করে।
২০১৯ সালের এক সাক্ষাৎকারে তিনি বলেন যে "সত্যিকারের এবং রূপান্তরকৃত বিপ্লব" ছাড়া আরব বিশ্বে থিয়েটার করা অসম্ভব। কারণ থিয়েটার বা এ ধরনের কিছু পরিচালনার জন্য প্রয়োজন বাকস্বাধীনতা এবং উন্মুক্ততা। অথচ আরববিশ্বে এই ব্যাপারগুলো অনুপস্থিত। অভিনেতা-অভিনেত্রীরা সেখানে ধর্ম, যৌনতা ইত্যাদি নিয়ে কথা বলত পারেন না।
১৯৯৭ সালে ফরাসি সরকার তাকে নাইটস অব আর্টস অ্যান্ড লেটার্স অভিধায় ভূষিত করে। তিউনিসিয়ার রাষ্ট্রপতি থেকেও তিনি উচ্চমর্যাদার সাংস্কৃতিক পদক লাভ করেন। নিদাল ২০১২ সালের মুরেক্স ডি'অর-এ লাইফটাইম এচিভমেন্ট পুরস্কার লাভ করেন। পুরস্কার প্রদান করে লেবাননের সংস্কৃতিমন্ত্রী গাবি লেইয়ুন তাকে "লেবাননের সংস্কৃতি এবং দীপ্তির সত্যিকারের প্রতীক"।
চুলবন্ধনী

ঝুটি বা পনিটেল ধারক (এছাড়াও চুলের বাঁধন, চুলের ব্যান্ড, চুলের ইলাস্টিক বা বোবল বলেও প্রচলিত) এমন একটি পক্রিয়া যা মুখমন্ডলে চুলের অনাকাঙ্ক্ষিত বিচরণ নিয়ন্ত্রণ করতে বিশেষত লম্বা চুল বেঁধে রাখতে ব্যবহৃত হয়। এটি সাধারণত চুলের স্টাইলের অংশ হিসেবে করা হয়, যেমন বিনুনি (পিগটেল), দুই বিনুনি (বাঞ্চ) ঢেউ খেলানো, আলগাভাবে কুঁচকানো চুলের জন্য ঝুটি, এবং অত্যন্ত কোকড়া প্রাকৃতিক চুলের জন্য আফ্রো পাফস, বানি টেইল বা লেজ এবং "পাইনাপল্স" হিসেবে উল্লেখ করা হয়। স্ক্রঞ্চি এবং ইলাস্টিক হল দুটি সাধারণ ধরনের ঝুটি ধারক। এই শব্দের মধ্যে একটি নির্দিষ্ট বন্ধনী (টাই) অন্তর্ভুক্ত থাকতে পারে যা চুলের ক্লিপের মতো একত্রে বাঁধা বা আঁকড়ানোর পরিবর্তে চুলের নির্দিষ্ট অংশগুলি একত্রিত রাখা হয়।
নির্মাণ উপাদান অনুসারে ঝুটি ধারকের স্থিতিস্থাপকতা এবং স্থায়িত্ব পরিবর্তিত হতে পারে।
এক বা এাকাধিক রূপে চুলবন্ধনীর ব্যবহার হাজার হাজার বছর ধরে প্রচলিত হওয়ার সম্ভাবনা রয়েছে। প্রাথমিক কারণ হিসেবে দৈনন্দিন ক্রিয়াকলাপকে বিঘ্নিত করা থেকে চুলকে নিয়ন্ত্রণ করতে প্রচীনকাল থেকেই এর ব্যবহার বিদ্যমান ছিল বলে বিবেচিত হয়ে থাকে। ধারণা করা হয়, চামড়ার ব্যান্ডের মাধ্যমে সম্ভাব্য প্রাথমিক বিকল্প হিসেবে যে কোনও উপায়ে এটি সম্ভব হয়েছিল। বিকল্পগুলিতে বিভিন্ন কাপড়ের অন্তর্নির্মিত তন্তু বা গিট অন্তর্ভুক্ত রয়েছে, যার প্রায় ১৫০০ বছরের পুরানো উদাহরণ রয়েছে। মেয়েরা সাধারণত উজ্জ্বল এবং বিরল রঙের ফিতা পছন্দ করত।
অষ্টাদশ শতাব্দীতে পরচুলা ধরে রাখতে এবং সমর্থন করার জন্য "বেণী" বা "ঝুটি" ব্যবহার করা হত, যেখানে চামড়ার সরু ফালি বা ছোট ব্যাগ থাকতো।
উনিশ শতাব্দীর গোড়ার দিকে রাবার শিল্পের আধুনিকরণের ফলে পোশাকগুলিতে রাবার ব্যবহারের প্রচলন ঘটেছিল, যা শেষ পর্যন্ত প্রাথমিক চুলবন্ধনীর প্রচলন শুরু করে। আধুনিক বন্ধনীগুলির কিছু সুবিধার মধ্যে রয়েছে, এগুলি আকারে নমনীয় এবং রাবারের বন্ধনীগুলি স্বতন্ত্র চুলের গোছা ধরে রাখতে সক্ষম। যদিও শেষ পর্যন্ত প্রায়শই এগুলি চুলের ক্ষতি করে থাকে।
ভৌগোলিক ও ভাষাগত কারণে চুলবন্ধনী অসংখ্য নামে পরিচিত। সাধারণ নামগুলির মধ্যে রয়েছে:
কার্লি স্যামুয়েলসন

কার্লি অ্যান স্যামুয়েলসন (জন্ম: ১০, ১৯৯৫) একজন আমেরিকান পেশাদার বাস্কেটবল খেলোয়াড় যিনি মহিলা ন্যাশনাল বাস্কেটবল (ডাব্লুএনবিএ) এর ডালাস উইংসের হয়ে খেলেন। কলেজে স্যামুয়েলসন স্ট্যানফোর্ড বিশ্ববিদ্যালয়ের হয়ে খেলেছিলেন। বনি এবং কাটি লৌ স্যামুয়েলসন তার বোন।
অরেঞ্জ কাউন্টি স্যামুয়েলসন অ্যাথলিটের তিন কন্যার মধ্যে দ্বিতীয় কন্যা। তার বাবা ক্যাল স্টেট ফুলারটন এবং ইংল্যান্ড উভয় ক্ষেত্রেই বাস্কেটবল খেলেন। যেখানে তার মা, ইংল্যান্ডের জাতীয় দলে পৌঁছে যাওয়া প্রাক্তন কৃতি খেলোয়াড়ের সাথে দেখা করেছিলেন। তার উচ্চ বিদ্যালয়ের বছরগুলিতে, স্যামুয়েলসন বড় বোন বনি সহ স্ট্যানফোর্ড বিশ্ববিদ্যালয়ের কলেজে খেলতে যাওয়ার আগে সান্টা আনার হান্টিংটন বিচের অ্যাডিসন এবং ম্যাটার দেই হাই স্কুলে খেলতেন। স্যামুয়েলসন ২০১৩ থেকে ২০১৭ সাল পর্যন্ত খেলেছিলেন! তিন পয়েন্টের শ্যুটার হিসাবে দুর্দান্ত পারফরম্যান্স পাওয়া স্যামুয়েলসন ২০১৩ সালের নবীনতম বছরে এনসিএএ ফাইনাল ফোরের জন্য দুইবার যোগ্যতা অর্জন করেছিলেন এবং পরবর্তীতে ২০১৭ সালে সিনিয়র হয়েছিলেন যেখানে সেমিফাইনালে হেরে তিনি আঞ্চলিক অল-টুর্নামেন্ট দলে যোগদান করেছিলেন।
২০১৭ মৌসুমের জন্য লস অ্যাঞ্জেলেস স্পার্কসে যোগ দিয়েছিলেন এবং তিনটি প্রাক-মৌসুমের গেম খেলেন। তবে প্রশিক্ষণ শিবিরের সময় ভাঙ্গা বাম পা তাকে দলকে ছাড় দেয়। স্যামুয়েলসন তার প্রথম পেশাদার মৌসুমে ইতালির সেরি এ১ এ পলকানস্ট্রো ভিগারানোতে যোগ দেন। স্যামুয়েলসন ব্যক্তিগত কারণে অভিযোগ করেন তিনি ভিগারানোয়ের হয়ে ১৩ টি খেলা খেলেন এবং জানুয়ারিতে এটা ছেড়ে চলে যান। এরপরে, কনকর্ডিয়া বিশ্ববিদ্যালয় ইরভিন থেকে কোচিং এবং অ্যাথলেটিক প্রশাসনে স্নাতকোত্তর ডিগ্রি অর্জনের সময় তিনি ভ্যানগার্ড লায়ন্সের একজন সহকারী কোচ হয়েছিলেন। স্যামুয়েলসন ২০শে মে মিনেসোটা লিনেক্সের খেলার ১৩ মিনিটে ৩ পয়েন্ট অর্জন করেন এবং এর বিপক্ষে খেলে ডব্লিউএনবিএ অভিষেক করেন। তিনি ২০১৮ মৌসুমে ২০টি খেলা খেলেন এবং প্রতি খেলায় ৪.২ মিনিটের গড় ২ পল অফে খেলেন। শুরুতে জ্যান্টেল ল্যাভেন্ডার ফিরে আসার কারণে স্যামুয়েলসন চারটি খেলার পরে বিদায় নিলেও স্পার্কস শেষ পর্যন্ত জুনের বাকি মৌসুমে তাকে ফিরিয়ে নিয়ে আসে। প্লে বিসি ক্যাসটার ব্রেন স্পার্কসকে বাদ দেওয়ার পরে, স্যামুয়েলসন বিসি ক্যাসটার ব্রেনের সময় বেলজিয়ামের বিসি ক্যাস্টারস ব্রায়েনে খেলতে সাক্ষর করেছিলেন। বেলজিয়ামে, তিনি জাতীয় লিগে প্রতি খেলায় গড়ে ১৬ পয়েন্ট এবং ইউরোলিগে পয়েন্ট করেন। স্যামুয়েলসন ইউরোবাসট ওমেন ২০১৯এ তার অবদানের পরে ২০১৯ ডাব্লুএনবিএ মৌসুমের শেষ দিকে তাদের সাথে যোগ দিয়েছিলেন। আগস্ট ২০১৯ সালে তিনি ডালাস উইংসে যোগদান করেছিলেন। সামুয়েলসন পারফিউমারাস অ্যাভিনিডার হয়ে স্পেনে খেলতেও স্বাক্ষর করেছিলেন। ২০২০ সালে, স্যামুয়েলসন উইংস দ্বারা পুনর্নবীকরণ করা হয়েছিল এবং ছোট বোন কাটি লৌ স্যামুয়েলসনের সাথে খেলবেন।
স্যামুয়েলসন বাচ্চাদের অনুষ্ঠান "রায়ান এর রহস্য প্লেডেটের" একটি পর্বে হাজির হন।
তার বোন বোনির মতো স্যামুয়েলসন তার মায়ের জাতীয়তা ব্যবহার করে গ্রেট ব্রিটেন মহিলা জাতীয় বাস্কেটবল দলের হয়ে আন্তর্জাতিকভাবে খেলেন। তিনি ২০১৯ সালের ফেব্রুয়ারিতে ইউরোবাসট উইমেন ২০১৯ যোগ্যতায় দুটি গেম খেলে দলের হয়ে আত্মপ্রকাশ করেছিলেন। নভেম্বরে, স্যামুয়েলসন ইউরো ব্যাশকেট উইমেন ২০১৯ সালে একটি জায়গা দিয়ে ব্রিটিশ দলকে ফাইনালে দুটি গেম জিতে সহায়তা করেছিল। ইউরোপীয় টুর্নামেন্ট চলাকালীন, ব্রিটিশ দল চতুর্থ স্থানে থাকা স্যামুয়েলসনের গড় গড়ে ১১.১ পয়েন্ট, ৪.৪ সহায়তা এবং ২.৯ রিবাউন্ড। তিনি অলিম্পিক বাছাই টুর্নামেন্টও খেলেছিলেন, অলিম্পিক বাছাইপর্বটি হারিয়েছেন যখন ১০.৩ পয়েন্ট, ৪.৩ সহায়তা এবং ২ রিবাউন্ড গড়ে গড়েছেন।
মাঝেরহাট সেতু

মাঝেরহাট সেতু ভারতের পশ্চিমবঙ্গ রাজ্যে শিয়ালদহ-বজবজ রেলপথের ওপর অবস্থিত একটি নির্মাণাধীন সেতু। এর মাধ্যমে দক্ষিণ কলকাতা ও কেন্দ্রীয় কলকাতার মধ্যে যোগাযোগ রক্ষিত হয়। এর মোট দৈর্ঘ্য ৬৩৬ মিটার। এটি একটি দীর্ঘতম ঝুলন্ত সেতু (কেবল-স্টেইড)। সেতুটি নির্মাণ করতে খরচ হয় মোট ৩১১.৭৬ কোটি টাকা খরচ হবে। পশ্চিমবঙ্গ সরকারের উদ্যোগে এই সেতুটি নির্মিত হয়।
নির্মাণ কাজ শেষ না হওয়ার কারণে সময়সূচী অনুযায়ী ২০২০ সালের দুর্গাপূজার আগে সেতুটি চালু করতে ব্যর্থ হয় রাজ্য সরকার। রাজ্যের মুখ্যমন্ত্রী মমতা বন্দ্যোপাধ্যায় ২০২০ সালের ৩ ডিসেম্বর সেতুটির উদ্বোধন করেন এবং তিনি জয় হিন্দ নামে সেতুর নাম করণ করে।
২০১৮ সালের ৪ সেপ্টেম্বর ভেঙে পড়ে মাঝেরহাট সেতু। প্রথমে পুরাতন সেতু ভেঙে ‘বো-স্ট্রিং’ সেতু বানাতে কথা বলা হলেও পরে নতুন সেতু হিসাবে একটি ‘কেব্‌ল স্টেড’ সেতু তৈরির সিদ্ধান্ত নেওয়া হয়।
সড়কের ওজনটি ৮৪ টি তির্যক সাসপেন্ডার দড়ি থেকে ঝুলানো, যা ৬ টি প্রধান টাওয়ার বা কংক্রিট স্তম্ভের সাথে সংযুক্ত। তারগুলি টাওয়ার বা কংক্রিট স্তম্ভের মধ্য দিয়ে যায় এবং তারগুলি প্রতিটি প্রান্ত সেতুর মেঝের সাথে যুক্ত হয়।
প্রায় ৬৩৬ মিটার দীর্ঘ মাঝেরহাট সেতুর মধ্যবর্তী ২২৭ মিটার অংশ ঝুলন্ত। সেতুর ভার বহন ক্ষমতা ৩৮৫ টন।
ক্রাউচ এন্ড

ক্রাউচ এন্ড উত্তর লন্ডনের একটি এলাকা, হারিঙ্গে পৌরসভার পশ্চিম অর্ধের সিটি অব লন্ডন থেকে প্রায় ৫.১ মাইল দূরে অবস্থিত। এটি হর্নসি ডাক জেলার (এন৮) অন্তর্গত।
ক্রাউচ এন্ডের পূর্বে হারিঙ্গে; উত্তরে হর্নসি, মুসওয়েল হিল ও উড গ্রিন; দক্ষিণে স্ট্রুড গ্রিন, আর্চওয়ে এবং পশ্চিমে হাইগেট। এটি চারিং ক্রস থেকে প্রায় ৪.৬ মাইল উত্তরে এবং সিটি অব লন্ডন থেকে প্রায় ৫.১ মাইল দূরে অবস্থিত।
কুর্মিটোলা জেনারেল হাসপাতাল

কুর্মিটোলা জেনারেল হাসপাতাল বাংলাদেশের ঢাকার কুর্মিটোলায় অবস্থিত একটি সরকারি হাসপাতাল।
কুর্মিটোলা জেনারেল হাসপাতালের নির্মাণ কাজ ২০০৪ সালে শুরু হয়ে ২০১১ সালে সমাপ্ত হয়। ১৩ মে ২০১২ সালে এটির উদ্বোধন করেন বাংলাদেশের প্রধানমন্ত্রী শেখ হাসিনা। এই হাসপাতালটি ১২ নভেম্বর ২০১২ থেকে আভ্যন্তর সেবা এবং ১৬ জুন ২০১৩ থেকে বহিঃসেবা দেয়া শুরু করে। হাসপাতালটি সরকারি নিয়ন্ত্রণ ও ব্যয়ে পরিচালিত। এই হাসপাতাল দেশের সকল নাগরিকের চিকিত্সার জন্য, আশেপাশের এলাকার সড়ক দুর্ঘটনায় ক্ষতিগ্রস্থদের জরুরি ও জীবন রক্ষাকারী চিকিত্সার জন্য, এএফএমসি এবং এএফএমআইয়ের ইন্টার্নী ক্যাডেটদের "চাকরির প্রশিক্ষণ" এবং ব্যবহারিক প্রশিক্ষণ প্রদান করার উদ্দেশ্যে নির্মাণ করা হয়। এটি আর্মড ফোর্সেস মেডিকেল কলেজের শিক্ষা ও পাঠদানের হাসপাতাল হিসাবে কাজ করে।
এই হাসপাতালটি ৫০০ শয্যার একটি হাসপাতাল। এখানে ঔষধ, পেডিয়াট্রিক মেডিসিন, নবজাতক, স্কিন এবং ভি.ডি, নেফ্রোলজি, হৃদ্বিজ্ঞান, সাধারণ শল্য চিকিৎসা, অর্থোপেডিক সার্জারি, আইসিইউ, দুর্ঘটনা, বার্ন এবং প্লাস্টিক সার্জারিসহ বিভিন্ন সেবা প্রদান করা হয়ে থাকে।
কোরেকা

কোরেকা ("Coraca" বা "Corica", স্থানীয় উপভাষায়) ফ্রেঁজিওনের একটি সম্প্রদায়, ইতালির ক্যালাব্রিয়ায়, কোসেনজা প্রদেশের, আমান্তিয়া পৌরসভায় খুব সুপরিচিত ক্যাম্প্রা সান জোভানির। |